Diari Oficial de la Generalitat Valenciana


Sumari del DOGV 6702, del 30-01-2012 (2012/728)

RESOLUCIÓ de 17 de gener de 2012, del director general de Justícia, per la qual es fa pública la relació de places corresponents en l'àmbit de la Comunitat Valenciana que s'oferixen als aspirants aprovats en les proves selectives per a ingrés en el Cos de Gestió Processal i Administrativa de l'administració de justícia, torn lliure, convocades per l'Orde JUS/1654/2010, de 31 de maig.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6702

Data del DOGV
:   30-01-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/728


Data del document
:   17-01-2012

Organisme emissor
:   Conselleria de Justícia i Benestar Social

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 17 de gener de 2012, del director general de Justícia, per la qual es fa pública la relació de places corresponents en l'àmbit de la Comunitat Valenciana que s'oferixen als aspirants aprovats en les proves selectives per a ingrés en el Cos de Gestió Processal i Administrativa de l'administració de justícia, torn lliure, convocades per l'Orde JUS/1654/2010, de 31 de maig. [2012/728]
De conformitat amb el que establix la base setze de l'Orde JUS/1294/2010, de 5 de maig, per la qual s'establixen les bases comunes que regiran els processos selectius per a ingrés o accés en els cossos i escales de funcionaris al servici de l'administració de justícia (Boletín Oficial del Estado de 19 de maig de 2010), es resol:
Primer
Fer pública la relació de places desertes en l'àmbit territorial de la Comunitat Valenciana (annex I), que s'oferixen als aspirants que han superat el procés selectiu per a ingrés pel sistema general lliure en el Cos de Gestió Processal i Administrativa convocat per l'Orde JUS/1654/2010, de 31 de maig.
Segon
Les sol·licituds de destinació dels aspirants d'este àmbit es dirigiran a la Direcció General de Justícia, Recursos Humans, plaça de Sant Nicolau, 2, 46873 València, i es presentaran en el termini de 10 dies naturals, comptadors a partir de l'endemà de la publicació d'esta resolució en el Boletín Oficial del Estado.
Les sol·licituds podran remetre's també en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú.
Les que es presenten en les oficines de correus s'enviaran per qualsevol de les dos modalitats següents:
a) Per correu ordinari, i en este cas hauran de tindre entrada en la Direcció General de Justícia abans de la data d'acabament del termini de presentació d'instàncies.
b) Per correu certificat, i en este supòsit es presentaran a les oficines de correus en sobre obert per a ser datades i segellades pel personal de correus abans de ser remeses.
Tercer
Les sol·licituds es formalitzaran segons el model que apareix com a annex II d'esta resolució d'acord amb les instruccions següents:
En el model d'instància podran mencionar-se fins un màxim de 50 llocs de treball, amb indicació de l'òrgan, la localitat i la província. Si no li correspon cap de les destinacions especificades d'esta manera, se seguirà l'orde de preferència per províncies que els interessats indiquen en el model de sol·licitud.
Dins de cada província, les destinacions seran adjudicades per l'orde següent:
1. Tribunal Suprem i òrgans centrals.
2. Tribunals superiors de justícia.
3. Audiències provincials.
4. Fiscalies.
5. Instituts de medicina legal.
6. Deganats i servicis comuns.
7. Jutjats d'instrucció.
8. Jutjats penals.
9. Jutjats de vigilància penitenciària.
10. Jutjats de violència sobre la dona.
11. Jutjats de primera instància.
12. Jutjats mercantils.
13. Jutjats contenciosos administratius.
14. Jutjats socials.
15. Jutjats de primera instància i instrucció.
16. Jutjats de menors.
17. Jutjats de pau.
Quart
Una vegada acabat el curs selectiu i el període de pràctiques i sumades estes puntuacions a la de la fase d'oposició es procedirà a l'adjudicació segons l'orde obtingut en tot el procés selectiu.
Quint
Cap aspirant podrà anul·lar ni modificar la seua sol·licitud una vegada acabat el termini de presentació d'estes.
Sext
Si no es formula sol·licitud de places o no li correspon cap de les sol·licitades, es procedirà a al seua destinació, amb caràcter forçós, a qualsevol de les places no adjudicades.
Sèptim
L'adjudicació de les destinacions es farà amb caràcter forçós, d'acord amb l'orde de puntuació obtingut en les proves selectives en l'àmbit de la Comunitat Valenciana.
Octau
Les destinacions adjudicades tindran caràcter definitiu equivalent a tots els efectes als obtinguts per concurs, sense que puguen participar-hi fins que no hagen transcorregut dos anys des de la data de la resolució en què se'ls adjudique la destinació definitiva. Per al còmput dels dos anys caldrà ajustar-se al que establix el paràgraf segon de l'article 529.3 de la Llei Orgànica 6/1985, d'1 de juliol, del Poder Judicial.
Contra la present resolució podrà interposar-se recurs potestatiu de reposició, en el termini d'un mes, davant de la Direcció General de Justícia, o contenciós administratiu davant dels jutjat contenciosos administratius de la ciutat de València, en el termini de dos mesos, a partir de l'endemà de la publicació en el Boletín Oficial del Estado.
València, 17 de gener de 2012.- El director general de Justícia: Julián Ángel González Sánchez.